Document ID: 31978R1026

KOMISSION ASETUS (ETY) N:o 1026/78 annettu 19 päivänä toukokuuta 1978 jäädytetyn naudanlihan myymistä interventiovarastoista yhteisössä jalostettavaksi koskevan asetuksen (ETY) N:o 2182/77 muuttamisesta eräiden yksityiskohtaisten määräysten kannalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 425/77(2), ja erityisesti sen 7 artiklan 3 kohdan,
sekä katsoo, että
jäädytetyn naudanlihan myymistä interventiovarastoista yhteisössä jalostettavaksi koskevista yksityiskohtaisista soveltamissäännöistä ja asetuksen (ETY) N:o 1687/76(3) muuttamisesta 30 päivänä syyskuuta 1977 annetun komission asetuksen (ETY) N:o 2182/77, sellaisena kuin se on muutettuna asetuksella (ETY) N:o 554/78(4), voimaantulon jälkeen saadun kokemuksen perusteella olisi täsmennettävä tiettyjä yksityiskohtaisia sääntöjä tietojen vaihtamisesta kyseisten interventioelinten välillä,
kun tuotteet on jalostanut eri toimija kuin niiden ostaja, on tarpeen täsmentää, että ostajan on asetettava jalostuksen takaava vakuus interventioelinten toiminnan helpottamiseksi, kun vakuutta ei voida vapauttaa, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2182/77 seuraavasti:
1. Korvataan 3 artiklan 3 kohta seuraavasti:
"3. Sovellettaessa asetuksen (ETY) N:o 1687/76 13 artiklan 3 kohtaa tuotteita hallussaan pitävä interventioelin ilmoittaa viipymättä ostohakemuksen tai -tarjouksen jättämisestä sen jäsenvaltion, jossa jalostus tapahtuu, toimivaltaiselle viranomaiselle."
2. Lisätään 3 artiklan 3 kohdan jälkeen kohta seuraavasti:
"4. Myyntisopimuksen tekemisen jälkeen tuotteita hallussaan pitävä interventioelin toimittaa viipymättä sen jäsenvaltion, jossa jalostus tapahtuu, toimivaltaiselle viranomaiselle oikeaksi todistetun jäljennöksen myyntisopimuksesta."
3. Korvataan 4 artiklan 1 kohdan ensimmäinen alakohta seuraavasti:
"1. Ennen myyntisopimuksen tekemistä 3 artiklassa tarkoitettu ostaja asettaa jalostuksen takaamiseksi tarkoitetun vakuuden sen jäsenvaltion, jossa jalostus tapahtuu, toimivaltaiselle viranomaiselle. Se asetetaan jäsenvaltion kansallisessa valuutassa."
4. Korvataan asetuksen (ETY) N:o 2182/77 5 artiklan 2 kohdassa sanat "viiden kuukauden" sanoilla "seitsemän kuukauden".
2 artikla
Tämä asetus tulee voimaan 22 päivänä toukokuuta 1978.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä toukokuuta 1978.

Labels: 3
2
17